71 साल की उम्र में दुनिया छोड़ी; 220 से ज्यादा फिल्मों में किया काम
Remembering The Legacy: Veteran actor Sarath Babu Passes Away At 71 - अभिनेता सरथ बाबू का 71 वर्ष की आयु में निधन
तेलुगु और तमिल सिनेमा के बेहतरीन एक्टर्स में से एक शरत बाबू का 71 साल की उम्र में निधन हो गया। उन्हें पिछले महीने हैदराबाद के एक हॉस्पिटल में भर्ती कराया गया था। वे वेंटिलेटर पर थे। उन्होंने अपने करियर में 220 से अधिक फिल्मों में काम किया।
उनका जन्म 31 जुलाई, 1951 को आंध्र प्रदेश में हुआ था। उनका असली नाम सत्यम बाबू दीक्षित था। आज यानी सोमवार को शरत बाबू के परिवार वालों ने उनके निधन की पुष्टि की।
एक महीने से हॉस्पिटल में भर्ती थे
जानकारी के मुताबिक, उनके अंग काम करने बंद (मल्टीपल ऑर्गन फेलियर) कर दिए थे। हेल्थ बिगड़ने पर पहले उन्हें बेंगलुरु के प्राइवेट हॉस्पिटल में भर्ती कराया गया था। इसके बाद उन्हें हैदराबाद के AIG हॉस्पिटल में एडमिट कराया गया।
यहां उनका एक महीने से भी ज्यादा समय से इलाज चल रहा था। पहले 3 मई को उनके निधन की अफवाह सुनने को मिली थी। हालांकि तब उनके परिवार वालों ने इस न्यूज को गलत बताया था।
कई भाषाओं की फिल्मों में किया काम
शरत बाबू ने 1973 में तेलुगु फिल्म राजा राजयम से डेब्यू किया था। उन्होंने अपने पूरे करियर में तेलुगु, तमिल, मलयालम और कन्नड़ फिल्मों में काम किया। उन्हें प्रतिष्ठित 'नंदी अवॉर्ड' से भी नवाजा गया था। उन्हें हाल ही में पवन कल्याण की फिल्म 'वकील साब' में देखा गया था। उन्होंने रजनीकांत और कमल हासन के साथ कई फिल्मों में काम किया था।